নীলফামারীর সৈয়দপুর রেলওয়ে কারখানাটি বাংলাদেশের দ্বিতীয় বৃহত্তম কারখানা। এক সময় এই কারখানায় প্রায় ৮ হাজার শ্রমিক কাজ করতো। আশির দশক পর্যন্ত কারখানাটি ছিলো জৌলুসে ভরা। তখন এই কারখানায় মেরামত ছাড়াও নতুন কোচ তৈরি হতো। কারখানার ২৯টি শপে কার্য্যদিবসের ৮ ঘন্টাই কাজ হতো। অনেক সময় শ্রমিকদের দেওয়া হতো অতিরিক্ত সময়ের কাজ। কোনো কিছুরই অভাব ছিলো না এখানে। ছিলো নিজস্ব বিদ্যুত উৎপাদন কেন্দ্র। কাঁচামালের অভাব হয়নি কখনোই।